**Ministru kabineta rīkojuma projekta „Par Rīgas vēstures un kuģniecības muzeja filiāles – Latvijas Fotogrāfijas muzejs pārvietošanu no privātīpašuma ēkā Mārstaļu ielā 8, Rīgā uz valsts akciju sabiedrības „Valsts nekustamie īpašumi” ēku Mārstaļu ielā 6, Rīgā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts „Par Rīgas vēstures un kuģniecības muzeja filiāles – Latvijas Fotogrāfijas muzejs pārvietošanu no privātīpašuma ēkā Mārstaļu ielā 8, Rīgā uz valsts akciju sabiedrības „Valsts nekustamie īpašumi” īpašuma ēku Mārstaļu ielā 6, Rīgā” (turpmāk – Projekts) izstrādāts, lai nodrošinātu Ugunsdrošības un ugunsdzēsības likumā noteikto prasību ievērošanu Rīgas vēstures un kuģniecības muzeja (turpmāk – RVKM) filiālē – Latvijas Fotogrāfijas muzejā (turpmāk – LFM) nodrošinātu telpu atbilstību Muzeju krājuma glabāšanas specifiskajām prasībām (Ministru kabineta 2006.gada 21.novembra noteikumi Nr.956 „Noteikumi par Nacionālo muzeju krājumu”) un tehniski funkcionālajām prasībām krājumu glabāšanas telpās, kā arī veiktu kultūras objektu sakārtošanu atbilstoši Ministru kabineta 2006.gada 16.maija rīkojumā Nr.347 „Par programmu „Mantojums – 2018. Kultūras infrastruktūras uzlabošanas programma 2006.-2018.gadam”” norādītajam kultūras mantojuma sarakstam, pārvietojot LFM no privātīpašuma ēkā Mārstaļu ielā 8, Rīgā, kas ir avārijas stāvoklī uz valsts īpašuma ēku Mārstaļu ielā 6, Rīgā, to pielāgojot LFM vajadzībām. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kultūras ministrija no RVKM un LFM ir saņēmusi informāciju par ēkas, kurā atrodas LFM, slikto tehnisko stāvokli un izvērtējusi to, kā arī saņēmusi Latvijas Muzeju padomes 2014.gada 19.jūnija atzinumu „Par Latvijas Fotogrāfijas muzeja telpām”, kurā norādīts, ka LFM telpas Mārstaļu ielā 8, Rīgā ir nolietotas, dažviet pat apdraud muzeja personāla drošību, savukārt ugunsdrošības un apsardzes sistēmas ir avārijas stāvoklī. Valsts ugunsdzēsības un glābšanas dienests (turpmāk – VUGD) 2014.gada 10.februārī ir sastādījis brīdinājumu, kurā noteikts, ka, neuzlabojot situāciju, LFM 2015.gada 1.martā ir jāpārtrauc darbība, tātad muzejs ir jāslēdz.  RVKM apliecina, ka LFM atjaunošanas laikā, LFM Mārstaļu ielā 6, Rīgā, turpinās savu darbību un nodrošinās apmeklētāju drošību, krājuma priekšmetu saglabāšanu, pētniecisko darbību un izstāžu organizēšanu, saskaņā ar VUGD prasībām. Līdz 2015. gada 1. martam LFM tiks ierīkota jauna ugunsgrēka atklāšanas un trauksmes signalizācija, kura nodrošinās tūlītēju reakciju uz ugunsnelaimes draudiem. LFM turpinās darboties līdz šim jau eksistējošā drošības kārtība:   * diennakts apsardze; * ekspozīciju un izstāžu zāļu eksponātu uzraugi; * ierīkotā ugundzēsības krānu sistēma; * telpās uzstādītie lokālie ugunsdzēsības aparāti.   Par veiktajiem pasākumiem LFM informēs VUGD Rīgas reģiona pārvaldi, kura tiks iepazīstināta arī ar visu izvirzīto ugunsdrošības prasību (Brīdinājums Nr. 22/8-193-1, 10.02.1014.) izpildi jaunajā LFM ēkā Mārstaļu 6, Rīgā.  ***Ēku Mārstaļu ielā 8 un Mārstaļu ielā 6, Rīgā salīdzinājums.***  LFM patlaban atrodas ēkā ***Mārstaļu ielā 8, Rīgā***, kas ir privātīpašums. LFM vajadzībām tiek nomātas telpas 622 m² platībā (297 m² aizņem ekspozīcijas telpa, 60 m² – krājuma glabāšanas telpa un 265 m² – pārējās telpas), gadā par telpu nomu maksājot 31 825,00 *euro* (4,26 *euro*/m2 mēnesī);   * VUGD, izvērtējot LFM ugunsdrošības stāvokli, ir konstatējis būtiskus trūkumus un izdevis brīdinājumu, ka, neuzlabojot situāciju, ***LFM 2015.gada 1.martā ir jāslēdz***; * avārijas izeja uz iekšējo pagalmu Alksnāja ielā ir apgrūtināta, jo ēkas īpašniece pagalmu ir iznomājusi āra kafejnīcai. Izeja no pagalma uz Alksnāja ielu ir bloķēta ar organisko stiklu, kā arī arkas iekšpusē ir izvietots kafejnīcas tehniskais aprīkojums un arkas metāla vārti ir slēgti; * ēkā Mārstaļu ielā 8, Rīgā, nav iespējams veikt LFM krājumam nepieciešamo gāzes dzēšanas sistēmas izbūvi (automātiskā ugunsdzēsības sistēma), lai nodrošinātu atbilstošas ugunsdrošības prasības muzeja krājumam ar paaugstinātu uguns bīstamību; * patlaban LFM infrastruktūras tehniskais stāvoklis ir neapmierinošs un tā uzlabošanas iespējas ir ierobežotas, jo LFM atrodas privātīpašumā, kurā veikt ilgtermiņa ieguldījumus ēkas remontā/ restaurācijā nav iespējams. Jau šobrīd avārijas stāvoklī ir ēkas centrālās kāpnes un pārslogotības dēļ krātuves grīdas konstrukcijas ir ieliekušās. Riskus rada arī tas, ka ēkas pagrabā un 1.stāvā izvietots alus restorāns; * ierobežoto telpu un novecojušās infrastruktūras dēļ LFM potenciāls tiek izmantots nepilnīgi, tādējādi liedzot sabiedrībai gūt pilnvērtīgu priekšstatu par Latvijas fotomākslas vēsturi un šodienu; * LFM jāaptur turpmākā krājuma komplektēšanas funkcija, jo vienīgā krājuma telpa ir pārpildīta, ir sākusies telpas konstrukciju deformācija. Līdz ar to LFM ir spiests atteikties no slavenu fotogrāfu piedāvāto privāto kolekciju/ dāvinājumu pieņemšanas, jo nav brīvu krātuvju to izvietošanai; * telpu trūkuma dēļ ekspozīcijas hronoloģiski un tematiski ir ierobežotas. Iekārtota tikai ekspozīcija: *„Latvijas fotogrāfijas vēsture 1839.-1941.”* Nepieciešama tās tematikas paplašināšana līdz mūsdienām, modernizācija, piedāvājot virtuālā muzeja iespējas, veidojot atraktīvāku uztveres ievirzi u.c.; * bīstama ir muzeja atrašanās vienā ēkā ar restorānu un tā virtuvi (pagrabstāvā un1.stāvā), 2., 3. stāvā ir izvietots muzejs - centrālā ieeja ēkā ir restorānam, kurš bieži izmanto arī ēkas sānu ieeju – ēkas ieeju muzejā; * muzejs nav pieejams cilvēkiem ar kustību traucējumiem; * muzejam ir nepieciešams telpu remonts, kāpņu kapitālais remonts, ugunsdzēsības sistēmas atjaunošana, t.sk. steidzīga apsardzes un ugunsdrošības signalizācijas atjaunošana; * avārijas stāvoklī atrodas ēkas pagraba telpās korodēt sākusī pilsētas ūdensvada caurule, caur kuru tiek nodrošināta ūdens padeve 10 muzeja ugunsdzēsības krāniem un saimnieciskām vajadzībām.   Nekustamajā īpašumā (nekustamā īpašuma kadastra Nr.0100 003 0113) ***Mārstaļu ielā 6, Rīgā,*** LFM plāno izmantot administratīvās ēkas (būves kadastra apzīmējums 0100 003 0113 001) daļu 994,86 m² platībā un noliktavu (būves kadastra apzīmējums 0100 003 0113 003) 15,70 m² platībā. Ēkā netiek plānota un būvniecība tāmē iekļauta ēkas bēniņu pārbūve. Nekustamajā īpašumā iespējams izvietot ekspozīcijas 400 m² platībā, radošās darbnīcas 50 m² platībā, iekārtot izstāžu telpas 200 m²  platībā, krātuves 250 m²  platībā, pārējās telpas (garderobe, biļešu pārdošanas un informācijas punkts, darba telpas, tualetes u.c.) 95 m² platībā un noliktavu 15,70 m² platībā. Telpu pielāgošanas termiņš ir aptuveni 3 gadi no būvniecības darbu (t.sk. tehniskā projekta izstrāde) uzsākšanas.  Ieguvumi LFM pārceļoties uz ēku Mārstaļu ielā 6, Rīgā:   * Atšķirībā no ēkas Mārstaļu ielā 8, Mārstaļu ielā 6, Rīgā, ieejas durvis atrodas uz galvenās, t.i. Mārstaļu ielas, kas ir būtisks faktors Muzeja apmeklētības rādītāju uzlabošanai; * LFM telpās tiks nodrošinātas nepieciešamās ugunsdrošības prasības; * samazināsies izdevumi par telpu nomu, jo jaunā LFM ēka ir valsts akciju sabiedrības „Valsts nekustamie īpašumi” īpašums; * LFM ēkā tiks nodrošināta pieeja apmeklētājiem ar kustību traucējumiem; * tiks uzlaboti muzeja darbinieku darba apstākļi; * LFM plāno apmeklētāju skaita pieauguma trīskāršošanos līdz 25 000 apmeklētājiem/gadā; * LFM būs iespēja papildināt krājumu ar dāvinājumiem, jo izteikuši vēlmi savas kolekcijas dāvināt valstij ir fotogrāfi G.Binde, V.Mihailovskis u.c.; * apmeklētājiem būs pieejama atraktīvu priekšmetu un fotogrāfijas procesu demonstrēšana vēstures ekspozīcijas daļā un virtuāla pieeja muzeja krājuma kolekcijām; * paplašinot/ izbūvējot izstāžu zāles, tiks nodrošināta nozīmīgu ārzemju autoru izstāžu, semināru un meistarklašu regulāra organizēšana; * būs piemērotas telpas aktīvam sabiedrības piesaistīšanas (izglītošanas) darbam par fotogrāfiju; * apmeklētājiem būs publiski pieejama muzeja speciālās literatūras bibliotēka un arhīvs par fotogrāfijas vēsturi; * tiks panākta LFM krājuma kā Nacionālā muzeju krājuma sastāvdaļas drošība un krājuma darba atbilstība Ministru kabineta 2006.gada 21.novembra noteikumu Nr.956 „Noteikumi par Nacionālo muzeju krājumu” prasībām; * tiks novērsti muzeja apmeklētāju drošības apdraudējuma riski.   VAS „Valsts nekustamie īpašumi” (turpmāk – VNĪ) pēc Kultūras ministrijas lūguma ir sagatavojusi trīs nomas maksas prognozes LFM ar kapitālieguldījumu atmaksas periodu uz 20, 25 un 30 gadiem.  Izvērtējot, LFM finansiālās iespējas, tika izvēlēts kapitālieguldījumu atmaksas periods 25 gadi (skatīt anotācijas pielikums).  Tā kā ir jāveic kapitālieguldījumi ēkas piemērošanai LFM funkcijām, pēc VNĪ provizoriskiem aprēķiniem telpu pielāgošana LFM vajadzībām un ekspozīciju iekārtošana izmaksās 931 385 *euro*. Uzņemoties ilgtermiņa saistības par ieguldītā finansējuma atmaksu 25 gados, gadā vidēji nepieciešamais finansējums ir 101 579,89 *euro* ( 8 464,99 *euro* mēnesī), vidēji mēnesī 8,509 *euro*/ m2. Savukārt palīgēkā, kuras platība ir 15,70 m²netiks veikti renovācijas darbi, bet tiek plānota palīgēkas nomas maksa uz 25 gadiem – 7 241,85 *euro*, kuru veido vidēji 289,67 *euro/ gadā* (24,14 euro/ mēnesī) un vidēji mēnesī 1,538 *euro/ m²*.  LFM 2013.gada uzturēšanas izdevumi kopā bija 109 939 *euro*, t.sk., muzeja personāla atlīdzība 68 959 *euro*, LFM telpu noma 31 825 *euro*, komunālie izdevumi 6 102 *euro*, teritorijas uzkopšana un atkritumu izvešana – 1 300 *euro*, sakaru pakalpojumi – 564 *euro*, iekārtu un inventāra tehniskais remonts – 639 *euro* un kārtējā remonta un iestāžu uzturēšanas materiāli 550 *euro*. Savukārt, ja LFM uzsāk savu darbību ēkā Mārstaļu ielā 6 no 2018.gada 1.janvāra, tad plānotās gada uzturēšanas izmaksas būs   182 553 *euro*, t.sk., muzeja personāla atlīdzība 68 959 *euro*, LFM telpu noma 101 869,56 *euro (ēkas 994,96m² + 15,70m²)*, komunālie izdevumi 10 521 *euro*, sakaru pakalpojumi – 564 *euro* un iekārtu un inventāra tehniskais remonts – 639 *euro*. Uzturēšanas izdevumu starpība muzejam pielāgotā ēkā, Mārstaļu ielā 6 ir   72 614 *euro* gadā. Papildu nepieciešamo finansējumu plānots segt no ieņēmumiem no maksas pakalpojumiem un citiem pašu ieņēmumiem, neradot ietekmi uz valsts budžetu. Plānotais pašu ieņēmumu palielinājums aprēķināts, pieņemot prognozi par apmeklētāju skaita pieaugumu, radot jaunus maksas pakalpojumu veidus un palielinot muzeja esošās maksas pakalpojumu cenas.  Šobrīd VNĪ ir rezervējis LFM vajadzībām nekustamo īpašumu Mārstaļu ielā 6, Rīgā, kura uzturēšanas/apsaimniekošanas izmaksas par tukšām telpām (994,96 m²) mēnesī bez PVN ir:   * Sētnieka pakalpojumi – 110 *euro*; * Apsardzes signalizācija - apmēram 17 *euro*; * Apkures izdevumi ziemā - aptuveni 1,25 *euro*/m² līdz 1,50 *euro*/m². Apkures sezonas sākumā un beigās – aptuveni 0,85 *euro*/m². |
| 3. | Projekta izstrādē iesaistītās institūcijas | Kultūras ministrija, Rīgas vēstures un kuģniecības muzeja filiāle – Latvijas Foto muzejs un Finanšu ministrija (VNĪ). |
| 4. | Cita informācija | Nav |

*Anotācijas II,**IV, V un VI sadaļa – Projekts šo jomu neskar.*

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017.gads** | | Turpmākie trīs gadi ( *euro*) | | |
| **2018.g.** | **2019.g.** | **2020.g.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2016) gadu | Izmaiņas, salīdzinot ar kārtējo (2016) gadu | Izmaiņas, salīdzinot ar kārtējo (2016) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **192 799** | **0** | **72 614** | **72 614** | **72 614** |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 192 799 | 0 | 72 614 | 72 614 | 72 614 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **192 799** | **0** | **72 614** | **72 614** | **72 614** |
| 2.1. valsts pamatbudžets | 192 799 | 0 | 72 614 | 72 614 | 72 614 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | **0** | **0** | **0** | **0** | **0** |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | **0** | 0 | 0 | 0 |
| 0 | 0 | 0 |
| 0 | 0 | 0 |
| 5. Precizēta finansiālā ietekme: | X | **0** | **0** | **0** | **0** |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts neparedz papildus finanšu ietekmi uz valsts budžetu.  Provizoriskais LMF ieņēmumu aprēķins nepieciešamo nomas maksu segšanai:   |  |  |  | | --- | --- | --- | | Nr.p.  k. | ***Ieņēmumi*** | ***Summa, euro gadā*** | | 1 | **Ieejas biļešu paaugstināšana 2x** | **35 500** | |  | skolēni: 0,57 x 2 = 1,14 | 5 700 | |  | studenti: 0,85 x 2 = 1,70 | 8 500 | |  | pieaugušie: 2,13 x 2 =4,26 | 21 300 | | 2 | **Apmeklētājus skaita pieaugums** | **27 069** | | 3 | **Jaunu pakalpojumu izveide:** | **10 045** | |  | - radošās darbnīcas bērniem, |  | |  | - stundas muzejā, |  | |  | - fotokursi pieaugušajiem, |  | |  | - sarunas ar fotomāksliniekiem, |  | |  | - konferences, |  | |  | - portfolio skates u.c. |  | |  | **Ieņēmumu palielinājums KOPĀ:** | **72 614** | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Kultūras ministrija, Rīgas vēstures un kuģniecības muzeja filiāle – Latvijas Foto muzejs un Finanšu ministrija (VNĪ). |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministre D.Melbārde

Vīza: Valsts sekretārs S.Voldiņš

2015.01.13.

Ilze Zubova

Tālr.67330293

[Ilze.Zubova@km.gov.lv](mailto:Ilze.Zubova@km.gov.lv)